Ur film diwar-benn ar cheginer Roellinger eo Trois étoiles de mer.  E-kerzh ar film e vo heuliet ar cheginer e beajoù a bep seurt (Tailand, Brazil, Japan h.a.) a-benn dizoloiñ boued all, spisoù dianav, blazioù ha chwezhioù nevez met ivez tud all. Ur film hag a ro choant da veajiñ ha da zebriñ eo…  Brav eo gwelet en deus ar cheginer miret darempred gant tud deuet da zeskiñ keginaat gantañ hag aet da labourat e broioù all warlech.  Sonerezh savet gant Yvan Cassar a zo ivez hag a ro ur santad film troioù-kaer ha beajoù meurdezus, un tamm pounner a-wechoù…  Ul levr a zo bet savet ivez (gant kalz skeudennoù) (golo al levr an hini m eus lakaet a-us, m eus ket kavet hini an DVD) hag a rank bezañ brav ha dedennus.  Setu, un teulfilm 1eurvezh evit ar re o deus choant gwelet skeudennoù brav ha deskiñ un tammig doareoù labourat Roellinger.